“मर्णिं स”’- बे सुंद’ सल’खौ सानजारां बसुमतारीआ लिरदों। निजोम गयारीनि जिउबिथुनखौ खिन्थानायानो बे सुंद’ सल’नि गुबै थांखि। नालेब आरो बिनि फिसाला मैखोमखौ लानानैनो निजोम गयारीनि सुखुनि सुंसार। आथिखाल बुब्लिनि सोलिफु सावगारिखौ लिरगिरिया एरखांनो नाजानाय नुनो मोनदों। मैखोमानो बेनि थान्दै। निजोम गयारीया फिसाला मैखोमखौ फालोसे सिख्लाफोरजों मर्णिं स’- सावथुन नायनाय नुनानै दुखुजों गावनि जिउखौ फोजोबनानै लानाया सुंद’ सल’नि गुनखौ फाहायनानै होनाय जादों। प्लटआ गोथावमोनब्लाबो, लिरनाय आद’बा राफोदमोनब्लाबो निजोम गयारीनि गावखौ फोजोबनाया बानजायाखिसै। बिदि दानख’आरि मेसेज होनाया समाजाव दानख’वारि सानस्रि लाबोयो। इयुनाव रेबग्राया सांग्रां जागोन होननानै मिजिं थिबाय।